62024CO0450_INF
Uznesenie Súdneho dvora (deviata komora) z 10. februára 2025 –[Cudu] (
i
)
(vec C‑450/24)
„Návrh na začatie prejudiciálneho konania – Článok 99 Rokovacieho poriadku Súdneho dvora – Odpoveď, ktorú možno jednoznačne vyvodiť z judikatúry – Článok 17 Charty základných práv Európskej únie – Právo vlastniť majetok – Rámcové rozhodnutie 2005/212/SVV – Konfiškácia príjmov, nástrojov a majetku z trestnej činnosti – Vnútroštátna právna úprava stanovujúca konfiškáciu majetku použitého na spáchanie trestného činu nezákonného vyloženia tovaru v tranzite v prospech dotknutého členského štátu – Majetok patriaci tretej osobe“
Justičná spolupráca v trestných veciach – Rámcové rozhodnutie o konfiškácii príjmov, nástrojov a majetku z trestnej činnosti – Pôsobnosť – Konfiškácia – Pojem – Vnútroštátne opatrenie, ktoré vedie ku konfiškácii majetku patriaceho tretej osobe konajúcej v dobrej viere a použitého na spáchanie trestného činu nezákonného vyloženia tovaru v tranzite v prospech štátu – Opatrenie nariadené vnútroštátnym súdom v súvislosti s trestným činom, ktoré má za následok trvalé odňatie zaisteného majetku – Zahrnutie – Základné práva – Právo vlastniť majetok – Vnútroštátna právna úprava umožňujúca konfiškácii majetku patriaceho tretej osobe konajúcej v dobrej viere a použitého na spáchanie trestného činu nezákonného vyloženia tovaru v tranzite v prospech štátu – Neprípustnosť
(Charta základných práv Európskej únie, článok 17 ods. 1; smernica Európskeho parlamentu a Rady 2014/42, článok 2 bod 4; rámcové rozhodnutie Rady 2005/212, odôvodnenie 3 a článok 2 ods. 1)
(pozri body 26 – 31, bod 1 výroku)
Výrok
Článok 2 ods. 1 rámcového rozhodnutia Rady 2005/212/SVV z 24. februára 2005 o konfiškácii príjmov, nástrojov a majetku z trestnej činnosti v spojení s článkom 17 ods. 1 Charty základných práv Európskej únie
sa má vykladať v tom zmysle, že:
bráni vnútroštátnej právnej úprave, ktorá umožňuje konfiškáciu nástroja použitého na spáchanie trestného činu nezákonného vyloženia tovaru v tranzite, ak tento nástroj patrí tretej osobe konajúcej v dobrej viere.
(
i
)	Názov tejto veci je fiktívny. Nezodpovedá skutočnému menu, ani názvu žiadneho z účastníkov konania.